"anikayitholi imithetho yamazwi kankulunkulu, futhi abantu abaningi basho lokhu: “akukho mqondo emazwini kankulunkulu. wonke umbhalo uphethe lonke uhlobo lokuqukethwe futhi kunomqondo owehlukile kuso sonke isiqephu nakuwo wonke umusho okwenza kube lukhuni kithi ukukhumbula futhi kube lukhuni ukuqonda. akunakwenzeka ngisho ukuqoqa umqondo osobala wesigaba.” izwi likankulunkulu aliyona inoveli, futhi aliwona umbhalo osandaba noma incwadi yokufundwa. liyiqiniso; liyizwi elinika umuntu ukuphila. izwi aliyona into engaqondwa ngokuyetshisa emqondweni wakho, noma imithetho yayo ikwazi ukuqoqwa ngokufaka amandla athe ukwengezwa. ngakho noma ngabe iyiphi ingxenye abantu abanokuqonda okuncane ngayo noma abanomqondo othile ngemithetho yayo, kungaba kuphela ukuqonda okusohlangothini olulodwa, okukha phezulu, iconsi elilodwa olwandle, futhi akukwazi nhlobo ukufinyelela kulokho unkulunkulu ayekuhlosile ekuqaleni. noma yimuphi umbhalo wamazwi kankulunkulu uzoqukatha izingxenye ezimbalwa zeqiniso. ngokwesibonelo, umbhalo okhuluma ngemfihlakalo yokuba sesimweni somuntu kukankulunkulu uyofaka ukubaluleka kokuba sesimweni somuntu kanye nomsebenzi owenziwa ukuba sesimweni somuntu. futhi uzoqukatha ukuthi abantu kufanele bakholwe kanjani kunkulunkulu, futhi kungaphatha ukuthi abantu kufanele bamqonde futhi bamthande kanjani unkulunkulu; uyofaka izingxenye eziningi zeqiniso. ukuba, ngokokucabanga kwakho, ukubaluleka kokuba sesimweni somuntu kwakuqukethe izingxenye ezimbalwa kuphela futhi zazingabekwa ngemisho embalwa, yimuphi--ke umphumela ongakwazi ukufezwa ngumsebenzi kankulunkulu kumuntu? abantu benziwa ukuthi baqonde ukubaluleka kokuba sesimweni somuntu kukankulunulu ukuze benziwe baqonde unkulunkulu. emva kokuba umuntu eqonde unkulunkulu, ngokwemvelo uba nenhliziyo ehlonipha unkulunkulu, futhi lokhu manje kubandakanya ukwenza komuntu. ngakho akukho ngxenye yamazwi kankulunkulu futhi akukho ngxenye yeqiniso elula njengoba ucabanga. uma uthatha izwi likankulunkulu nolimi lobunkulunkulu njengento elula, ucabanga ukuthi noma yimuphi umbuzo ungaphendulwa ngesigaba samazwi kankulunkulu, khona--ke lokho akulona iqiniso. wonke umbhalo uqukethe amacala amaningi amazwi kankulunkulu akhulunywa kuvelwa kuwo futhi ayikho indlela abantu abangaqoqa noma babukeze ngayo amazwi kankulunkulu. emva kokuba usubukeze amazwi akhe, ucabanga ukuthi lesi siqephu siwuphendulile umbuzo engenhla, kodwa lesi siqephu futhi sihlobene neminye imibuzo. ngakho uthini kulokho? iqiniso liqukethe izinto eziningi. kungani kuthiwa iqiniso lingukuphila, ukuthi lingaletha ukuthokoza kumuntu, ukuthi akunakuhlanganwa nalo lonke ngisho ekuphileni okuphindwe kaningi noma eminyakeni engamakhulu amaningi? ake sithi ubuzobukeza ingxenye ethile yeqiniso noma isiqephu esithile samazwi kankulunkulu, bese ubuza umbuzo ngakho. khona--ke, ngokwalo mbuzo, ubuzofunda lesi siqephu, bekuyoba sobala ukuthi lesi siqephu sifundwa njengempendulo yalowo mbuzo. ngakho lesi siqephu sesiyindinganiso yokwenza, umthetho nemfundiso, futhi asiyilo iqiniso. noma kungaguqukile ngisho elilodwa lamazwi asekuqaleni, kusobala ukuthi lokhu kuyingxenye yemfundiso, futhi akulona iqiniso. kungani? ngoba umbuzo owubuzile ubuzwe ngokungalungile. uholele abantu ekubeni baduke futhi wabangenisa ezimfundisweni, wabenza bacabanga, bakha imifanekiso emakhanda, bacabanga ngalo mbuzo, base befunda lesi siqephu ngokuhambisana nezimfundiso zakho, befunda besebenzisa umbono wemfundiso yakho. bebezoyifunda--ke beya emuva naphambili, bebona kuphela umbuzo owodwa futhi bengaboni enye ingxenye. ekugcineni bebezolethwa endaweni lapho bengeke bezwe khona iqiniso futhi bengeke bezwe khona izwi likankulunkulu, indawo lapho bengazihlomisa kuphela futhi baxoxe ngezimfundiso nalapho bengakwazi khona ukuqonda unkulunkulu. konke abebengakukhuluma--ke bekuyoba yizimfundiso ezizwakala kamnandi, izimfundiso ezilungile, kodwa bekungeke kube khona okungokoqobo ngaphakathi kwabo futhi bebengeke babe nendlela abangayihamba, lolu hlobo lokuhola ngempela lwenza umonakalo omkhulu!